کلمبیادا مارس آییندان بری داوام ائد‌ن شدتلی یاغیشلار و تورپاق سوروشمه‌لرینده اؤلنلرین ساییسی ۸۰ نفره یوکسلدی، ۱۰ نفر ایسه ایتکین دوشدو.
اولوسال ریسک یؤنتیمی بیریمینین سون راپورونا گؤره، شدتلی یاغیش و تورپاق سوروشمه‌لریندن ان چوخ کوندینامارکا، آنتیوکیا و سانتاندر بؤلگه‌لری ائتکیلندی.
مارس آییندان بو یانا داوام ائد‌ن شدتلی داشقین و تورپاق سوروشمه‌لری نتیجه‌سینده ۸۰ نفر حیاتینی ایتیردی، ۱۰ نفر ایتکین دوشدو، ۴۱۸ قصبه‌ده جدی خسارت میدانا گلدی.
بو بؤلگه‌لرده یاغیش و تورپاق سوروشمه‌سی ندنی ایله ۱۶ مین ۲۹۵ ائوه ضرر گؤردو.
راپورا گؤره، طبیعی فلاکت نتیجه‌سیند‌ه ۷۳۰ یول، ۷۲ کؤرپو، ۳۷ پیادا گئچیدی، ۹۰ سو کمری، ۳۷ کانالیزاسیون، ۱۰۸ تحصیل موسسه‌سی و ۷ ساغلیق اوجاغی خسارت آلدی.
